চৈত্রের শেষে বৈশাখের শুরতে প্রচন্ড গরমে অতিষ্ট হয়ে উঠেছে লোহাগাড়ার জনজীবন। তীব্র গরমের পাশাপাশি ঘন ঘন লোডশেডিংয়ের কারণে জনজীবন আরো চরম অতিষ্ট হয়ে উঠেছে। মাঠ-ঘাট, পুকুর-জলাশয় শুকিয়ে যাচ্ছে। পানির অভাবে ফসলের মাঠ শুকিয়ে নষ্ট হওয়ার উপক্রম দেখা দিচ্ছে। প্রচন্ড গরম আর অনাবৃষ্টির কারণে মানুষের প্রাণ প্রায় ওষ্ঠাগত। গরম বাতাস শরীরে লাগছে আগুনের হলকার মতো। ঘরে-বাইরে কোথাও স্বস্তি নেই ! শিশু ছাড়াও গরমে সবচেয়ে বেশি অতিষ্ট হয়ে পড়ছেন বৃদ্ধরা। নেতিয়ে পড়ছে গাছ-গুল্ম-লতা, প্রাণিকুলও বিপর্যস্ত। এই প্রচন্ড গরমে শিশুরা গরম সহ্য করতে না পেরে উপজেলার ডলু নদীতে জমে থাকা পানিতে স্বস্তির নিঃশ্বাস পেলতে ঝাঁপিয়ে পড়ে।